~6500 वार्षिक आमदनी के चार गांव प्राप्त थे हम्मीर सिंह राओतोत (सूईं) को
बीकानेर राज्य के ताजिमी सरदारों - ठाकुरों की इस सूची में गारबदेसर के गिरधारी सिंह बीका, घड़सियोत के विषय में इस आशय का उल्लेख देखने को मिलता है कि, इन्हें राज्य की ओर से तीन हजार रुपया वार्षिक आमदनी के पांच गांव प्रदान किये गये थे तथा इनकी एवज में इनसे 1,501 रुपये के राजस्व की अदायगी की अपेक्षा की गई थी। कुम्भाना के गिरधारी सिंह बीका, रतन श्रंगोत का जन्म वर्ष 1851 ई. दर्शाते हुए इन्हें राज्य के द्वारा प्रदत्त गांवों की संख्या नौ बताई गई है, जिनकी वार्षिक अनुमानित आय 5,500 रुपया तथा इनसे अपेक्षित राजस्व देयता रुपये 2,651 दिखाई गई है।
आसलसर के गोपाल सिंह पुत्र मंगल सिंह शेखावत, कछवाहा को राज्य में 1000 रुपया अनुमानित वार्षिक आय का एक गांव प्राप्त होना तथा इनकी राजस्व देयता रुपया 468 तथा आठ आना होना उल्लिखित मिलता है। नैयासर के गोपाल सिंह राजावत का जन्म वर्ष 1861 ई. बताते हुए इन्हें राज्य से चार हजार रुपया वार्षिक अनुमानित आय का एक गांव प्राप्त होना तथा इनकी राजस्व देयता का शून्य होना, देखने को मिलता है।
रोजड़ी के गुमान सिंह भाटी को राज्य से 900 रुपया अनुमानित वार्षिक आय के दो गांव प्राप्त होने तथा राजस्व के रुप में उनकी कर देयता का शून्य होना होना, हमारी जानकारी में आता है। ढ़ांढ़ूसर के हम्मीर सिंह कांधल राओतोत, राधोदासोत का जन्म वर्ष 1861 ई. दर्शाते हुए उनके विषय में यह बताया गया है कि उन्हें 3750 रुपया अनुमानित वार्षिक आमदनी वाले छह गांव राज्य से प्राप्त थे। इनसे राजस्व के रुप में 2,001 रुपये की अपेक्षा की गई थी। इसी प्रकार, सूईं के हम्मीर सिंह राओतोत, राधोदासोत का जन्म वर्ष भी 1861 ई. बताते हुए यह लिखा गया है कि उन्हें राज्य से 6500 रुपये अनुमानित वार्षिक आमदनी वाले चार गांव प्राप्त थे तथा इनसे राजस्व के रुप में राज्य को देयता शून्य निर्धारित की गई थी। (लगातार)
awa_Deva hin_Deva hin_Deva hin_Deva